Document ID: 31995D0531

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1995 για την τροποποίηση, λόγω της προσχώρησης της Αυστρίας, της Φινλανδίας και της Σουηδίας, της απόφασης 77/144/ΕΟΚ που θεσπίζει τον κώδικα και τους τυποποιημένους κανόνες για τη μεταγραφή, σε μορφή αναγνώσιμη από μηχανογραφική μονάδα, των στοιχείων των ερευνών σχετικά με τις φυτείες ορισμένων ειδών οπωροφόρων δένδρων και που καθορίζει τα όρια των ζωνών παραγωγής για τις έρευνες αυτές (95/531/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας,
την οδηγία 76/625/ΕΟΚ του Συμβουλίου της 20ής Ιουλίου 1976, σχετικά με τις στατιστικές έρευνες που πρέπει να πραγματοποιήσουν τα κράτη μέλη για τον καθορισμό του δυναμικού παραγωγής των φυτειών ορισμένων ειδών οπωροφόρων δένδρων (1), όπως τροποποιήθηκε τελευταία φορά από τον κανονισμό (ΕΟΚ) αριθ. 1057/91 (2), και ιδίως το άρθρο 4 παράγραφοι 2 και 4 και το άρθρο 9,
Εκτιμώντας:
ότι τα κράτη μέλη που επεξεργάζονται τα αποτελέσματα έρευνας με τη βοήθεια πληροφορικής πρέπει να ανακοινώνουν τα αποτελέσματα της έρευνας στην Επιτροπή σε μορφή αναγνώσιμη από μηχανογραφική μονάδα, και ότι αυτή η κωδικοποίηση για τη διαβίβαση των αποτελεσμάτων της έρευνας εγκρίθηκε σύμφωνα με τη διαδικασία που προβλέπεται στο άρθρο 9 της οδηγίας 76/625/ΕΟΚ, και ότι η εν λόγω κωδικοποίηση καθορίζεται με την απόφαση της Επιτροπής 77/144/ΕΟΚ (3) 7
ότι η κατανομή κατά ζώνες παραγωγής των στοιχείων που συλλέγονται στο πλαίσιο αυτών των ερευνών για τα οπωροφόρα δένδρα, προβλέπεται από το άρθρο 4 παράγραφος 2 της οδηγίας 76/625/ΕΟΚ, και ότι τα όρια των ζωνών παραγωγής εγκρίνονται επίσης σύμφωνα με τη διαδικασία που προβλέπεται στο άρθρο 9 της εν λόγω οδηγίας, ήτοι από την απόφαση της Επιτροπής κατόπιν γνώμης της Μόνιμης Επιτροπής Γεωργικών Στατιστικών, και ότι οι κώδικες για τα κράτη μέλη καθώς και οι ζώνες παραγωγής και η κωδικοποίησή τους καθορίζονται στα παραρτήματα Ι και ΙΙΙ της απόφασης 77/144/ΕΟΚ 7
ότι, συνεπεία της προσχώρησης της Αυστρίας, της Φινλανδίας και της Σουηδίας, πρέπει να αναπροσαρμοστούν τα παραρτήματα Ι και ΙΙΙ της απόφασης 77/144/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την επιφύλαξη της θέσης σε ισχύ της συνθήκης προσχώρησης της Αυστρίας, της Φινλανδίας και της Σουηδίας, τα παραρτήματα Ι (ειδικές διατάξεις) και ΙΙΙ της απόφασης 77/144/ΕΟΚ τροποποιούνται όπως ορίζει το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Νοεμβρίου 1995.

Labels: 12
15
6